รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๗/๒๕๖๐  
วันอังคารที่ ๔ กรกฎาคม พ.ศ. ๒๕๖๐ เวลา ๑๕.๐๐ น.
ณ ห้องโสตทัศนศึกษา  โรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๗   คน
ผู้มาประชุม	   	๗๐   คน
ผู้ไม่มาประชุม	            ๗    คน 	ได้แก่	
1. นายไพทูลย์	  เถาตะมะ	ไปราชการ
2. นายวิโรจน์	  ตั้งวังสกุล	ลาป่วย
3. นายอธิภัทร	  นนทะภา	ลากิจ
4. นางพิมพ์ลฎา	  นนทะภา	ลาป่วย
5. นางสาวนิชชาภัสส์	  แสนธิ		ลาคลอดบุตร
6. นางสาวปิยธิดา	  ฉ่ำศรี		ลากิจ
7. นายชัชชวรรษณ์	  เพ็ชรแก้ว	ไปราชการ

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกรกฎาคม จำนวน 
๑ คน ดังนี้  นางสาวฉันทพิชญา ทองสีอ่อน
๑.๑ การตรวจสอบสิทธิประโยชน์การรักษาค่าพยาบาล(จ่ายตรง) ให้คณะครูทุกคนตรวจสอบสิทธิ
และสามารถแก้ไขข้อมูลพื้นฐานผ่านทางเว็บไซต์ http://welcgd.cgd.go.th/wel/login.jsp หรือสามารถติดต่อนายทัศวัฒน์ ซอแก้ว ให้ช่วยตรวจสอบสิทธิและแก้ไขข้อมูลได้ โดยให้นำเลขบัญชีธนาคารกรุงไทย และเลขประจำตัวบัตรประชาชน ๑๓ หลัก โดยการตรวจสอบสิทธิสามารถตรวจสอบได้จนถึงวันที่ ๓๑ กรกฎาคม ๒๕๖๐
๑.๒ การจัดทำรายงานตามเกณฑ์คุณภาพ OBECQA ได้มีคณะกรรมการประเมินคุณภาพ OBECQA 
จากที่โรงเรียนได้ขอให้มาประเมินคุณภาพ OBECQA ต่อเนื่องจาก SCQA ซึ่งเป็นโครงการของโรงเรียนมาตรฐานสากล หลังจากได้รับการประเมิน ทางโรงเรียนได้ปรับปรุงแก้ไขและจัดทำรายงานเป็นรูปเล่มแล้วส่งไปยังกลุ่มภาคเหนือที่จังหวัดอุตรดิตถ์เพื่อตรวจสอบและประเมินก่อนส่งไปยังกลุ่มภาคใต้ที่จังหวัดนครศรีธรรมราชเพื่อตรวจสอบและประเมินอีกครั้ง ซึ่งถ้าการประเมินผ่านทุกระดับจะมีคณะกรรมการเข้ามาประเมินและเยี่ยมเยือนโรงเรียนเพื่อตรวจสอบข้อเท็จจริงจากที่ได้ส่งรายงานดังกล่าว  
๑.๓ ข้อราชการจากอำเภอคลองลาน มีประเด็นสำคัญ ดังนี้
	๑.๓.๑  แจ้งเตือนเรื่องการจมน้ำ  จากการประชุมหัวหน้าส่วนราชการประจำอำเภอคลอง
ลาน ได้ฝากให้โรงเรียนช่วยแจ้งเรื่องการจมน้ำของนักเรียนในอำเภอคลองลานแก่คณะครูทุกคนได้ทราบ เนื่องจากในช่วงที่ผ่านมามีนักเรียนในอำเภอคลองลานจมน้ำเสียชีวิต ๒ ราย ดังนั้นจึงขอความร่วมมือครูทุกคนช่วยกันดูแลนักเรียนเพื่อป้องกันการเกิดอุบัติเหตุดังกล่าว และฝากประชาสัมพันธ์เรื่องเหตุการณ์ไฟฟ้าดับที่อำเภอคลองลาน สามารถโทรแจ้งได้ที่ ๐-๕๕๗๘-๖๒๔๕
			๑.๓.๒  การแสดงความคิดเห็นและการตอบคำถามนายก ๔ ข้อ เชิญชวนให้คณะครูทุกคนเข้าไปตอบคำถามที่ศูนย์ดำรงธรรมของแต่ละอำเภอ โดยเตรียมเลขประจำตัวประชาชน ๑๓ หลัก เพื่อยืนยันตัวตนให้ชัดเจนและควรตอบคำถามอย่างโปรงใสที่สุด
๑.๓.๓  การจัดงานเฉลิมพระชนมพรรษา รัชกาลที่ ๑๐ ในวันที่ ๒๘ กรกฎาคม ๒๕๖๐   
ทางอำเภอคลองลานได้แจ้งให้ข้าราชการเตรียมชุดเครื่องแบบชุดขาวเต็มยศ และงดจุดเทียนชัยถวายพระพร ทั้งนี้ให้สถานที่ราชการรอคำสั่งยืนยันจากสำนักพระราชวังอีกครั้ง     
๑.๓.๔  การปลูกดอกดาวเรืองในวันถวายพระเพลิงพระบรมศพในหลวง รัชกาลที่ ๙ 
[bookmark: _GoBack]รณรงค์ให้แต่ละหน่วยงานทั้งภาครัฐและเอกชนมีส่วนร่วมปลูกดอกดาวเรือง หรือดอกไม้สีเหลือง  ซึ่งทางโรงเรียนคลองลานวิทยาได้เริ่มดำเนินการแล้ว 
๑.๓.๕  การประดิษฐ์ดอกไม้จันทน์ ทางกระทรวงมหาดไทยได้ให้การสนับสนุนการจัดหา
วัสดุ อุปกรณ์ และผู้ประดิษฐ์ดอกไม้จันทน์ให้หน่วยงานภาครัฐและเอกชน รวมถึงประชาชนในทุกส่วนให้ช่วยกันประดิษฐ์ดอกไม้จันทน์ เพื่อใช้ในวันถวายพระเพลิงพระบรมศพฯ   
  ๑.๔  การหยุดชดเชยวันอาสาฬหบูชาและวันเข้าพรรษา ตามตารางปฏิทินการหยุดราชการจะหยุด
ชดเชยในวันที่ ๑๐-๑๑ กรกฎาคม ๒๕๖๐ แต่นายกรัฐมนตรีได้สั่งการผ่านทางรายการนายกพบประชาชน กำหนดให้หยุดราชการในวันที่ ๑๐ กรกฎาคม ๒๕๖๐ เท่านั้น และวันที่ ๑๑ กรกฎาคม ๒๕๖๐ เปิดเรียนตามปกติ

ระเบียบวาระที่ ๒ รับรองรายงานการประชุมครั้งที่ ๖/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
       	๓.๑.๑  การส่งแผนการสอน ส่งได้ถึงวันที่ ๗ กรกฎาคม ๒๕๖๐ ที่ห้องวิชาการ
         	๓.๑.๒  การสอบกลางภาค จะจัดสอบในวันที่ ๑๗ - ๒๐ กรกฎาคม ๒๕๖๐ แจ้งให้คณะ
ครูผู้สอนทุกกลุ่มสาระการเรียนรู้ส่งข้อสอบกลางภาคตั้งแต่วันที่ ๑๐ – ๑๔ กรกฎาคม ๒๕๖๐ ในวิชาสุขศึกษา วิชาศิลปศึกษา วิชาภาษาจีน และวิชาการงานพื้นฐานอาชีพ ให้ดำเนินการสอบนอกตาราง ส่วนวิชาวิทยาศาสตร์ วิชาคณิตศาสตร์ วิชาภาษาอังกฤษ วิชาภาษาไทย และวิชาสังคมศึกษา ให้ดำเนินการสอบในตาราง  และในวันที่         ๒๑ กรกฎาคม ๒๕๖๐ จะให้แต่ละคณะสีได้ฝึกซ้อมกิจกรรมกีฬาสี 
       	๓.๑.๓  ฝ่ายงานวิชาการร่วมกับงานระบบดูแลนักเรียน ได้จัดทำ SDQ เพื่อวัด EQ ของ
นักเรียนทุกคนในแต่ละช่วงชั้น โดยวัดตั้งแต่นักเรียน ผู้ปกครอง รวมทั้งครูที่ปรึกษาให้ทำแบบทดสอบวัด EQ ของนักเรียนแต่ละคน จากนั้นจะทำการตรวจสอบ วิเคราะห์ และประเมินค่าที่ได้ เพื่อหาแนวทางการแก้ไข ปรับปรุง ดูแลนักเรียนต่อไป กำหนดส่ง SDQ ส่งได้ถึงวันที่ ๒๑ กรกฎาคม ๒๕๖๐
                           	๓.๑.๔  ให้แต่ละกลุ่มสาระการเรียนรู้ส่งแบบบันทึกการสอนแทน ให้ฝ่ายงานวิชาการทุกๆ สัปดาห์ เพื่อจัดครูของแต่ละกลุ่มสาระการเรียนรู้เข้าสอนแทนในชั้นเรียน
       	๓.๑.๕  แจ้งการกรอกข้อมูลเด็กยากจนของนักเรียนแต่ละชั้นเรียนแก่ครูที่ปรึกษาที่ยังกรอก
ข้อมูลไม่ครบหรือไม่ชัดเจนให้ดำเนินติดตาม ตรวจสอบ ให้ถูกต้อง เพื่อมอบปัจจัยพื้นฐานแก่เด็กที่ยากจน
๓.๑.๖  วันที่ ๗ – ๙ กันยายน ๒๕๖๐ โรงเรียนคลองลานวิทยาได้มีการจัดการศึกษาดูงานที่
จังหวัดเพชรบุรี 
          
๓.๑.๗  วันที่ ๒๒ กันยายน ๒๕๖๐ โรงเรียนคลองลานวิทยาจะมีการทำบุญตักบาตร 
ข้าวสารอาหารแห้งในชั่วโมงคุณธรรม จัดตั้งกองผ้าป่าการกุศลเพื่อนำเงินไปสมทบกองทุนออมบุญ และนำเงินที่ได้ไปบริจาคปัจจัยให้แก่วัดมอสังเวียน , วัดป่าไพรสณฑ์ , และวัดรวงผึ้งพัฒนา นอกจากนี้ยังมีกิจกรรมมุทิตาจิตของนักเรียนที่มอบให้แก่ ผอ.สมชาย  อังสุโชติเมธี นายวินัย  สีกิ  และ นายสมชาย  กัลยาณธรรม ซึ่งเป็นกิจกรรมที่จัดแสดงมุทิตาจิตให้แก่ผู้ที่เกษียณอายุ และในวันที่ ๒๙ กันยายน ๒๕๖๐ ช่วงเย็นจะมีงานเลี้ยงอำลาผู้ที่เกษียณอายุ โดยมีการจำหน่ายบัตรโต๊ะละ ๒,๐๐๐ บาท ให้กรรมการสถานศึกษาและผู้ที่สนใจ
 	  ๓.๒ งานที่เกี่ยวข้องกับกลุ่มบริหารทั่วไป
	                 	๓.๒.๑ ขอบคุณครูที่ปรึกษาในการดูแลนักเรียนทำเขตพื้นที่ทำความสะอาดบริเวณโรงเรียน ให้สะอาดและยังมีบางพื้นที่ที่ยังไม่สะอาด ซึ่งในภาคเรียนที่ ๒ จะได้มีการปรับเปลี่ยนและกำหนดเขตพื้นที่ทำความสะอาดบริเวณโรงเรียนใหม่ เนื่องจากบางเขตพื้นที่รับผิดชอบถูกจัดให้ไม่สัมพันธ์กับห้องพักครูที่ปรึกษา จึงทำให้การดูแลไม่ทั่วถึง
         	๓.๒.๒ ขอบคุณครูทุกท่านที่ให้ความร่วมมือ ในการร่วมดำเนินโครงการสิ่งประดิษฐ์ของใช้
ภายในบ้านจากวัสดุเหลือใช้ ที่ทำให้โครงการนี้สำเร็จลุล่วงไปได้ด้วยดี และในโครงการสิ่งประดิษฐ์ของใช้ภายในบ้านจากวัสดุเหลือใช้ยังต้องดำเนินการต่อเพื่อให้เกิดความต่อเนื่องไปเรื่อยๆ โดยขอให้ครูทุกท่านให้ความร่วมมือกับโครงงานต่อไป
๓.๒.๓ การยืมอุปกรณ์ของโรงเรียน ซึ่งอุปกรณ์ของโรงเรียนเป็นของส่วนรวม ดังนั้นครูทุก
ท่านใดที่ต้องการยืมอุปกรณ์ของโรงเรียน ขอให้บันทึกการยืมเป็นลายลักษณ์อักษรที่นางศิริลักษณ์ เลขะวัฒนะ และเมื่อยืมใช้ไปแล้วให้นำกลับมาคืนในสภาพที่ดีเหมือนเดิม
๓.๒.๔ การขออนุญาตการใช้สถานที่ราชการในวันหยุด ถ้ามีครูท่านใดที่ต้องการขอใช้
สถานที่โรงเรียน หรือมีกลุ่มบุคคลและหน่วยงานจากภายนอกที่ต้องการใช้สถานที่โรงเรียน ให้แจ้งที่นางศิริลักษณ์ เลขะวัฒนะ เพื่อป้องกันการเกิดความเสียหายที่จะเกิดขึ้นในโรงเรียน
๓.๒.๕ แบบฟอร์มบันทึกข้อความ ขอความร่วมมือครูทุกท่านให้ใช้แบบฟอร์มบันทึก
ข้อความนี้ ตามตัวอย่างบันทึกข้อความที่แจกให้ เพื่อใช้เป็นตัวอย่างในการทำบันทึกข้อความแล้วแจ้งไปยัง รอง ผอ. แต่ละฝ่ายที่ดูแลได้รับทราบ จากนั้นจึงแจ้งไปยัง ผอ.โรงเรียน เพื่ออนุมัติตามลำดับ
๓.๒.๖ การลบภาพในไลน์โรงเรียน ขอความร่วมมือจากครูทุกท่านลบภาพในไลน์โรงเรียน 
และให้สร้างอัลบั้มเป็นชุดภาพตามแต่ละกลุ่มสาระการเรียนรู้ตามปีการศึกษา โดยครูทุกท่านสามารถบันทึกและจัดเก็บรูปภาพเก่าๆได้ที่นายทัศวัฒน์ ซอแก้ว
๓.๒.๗ การดำเนินกิจกรรม Big cleaning day โดยจะดำเนินการในวันที่ ๒๕ กรกฎาคม 
๒๕๖๐ ในคาบเรียนบูรณาการและคาบคณะสี ทั้งนี้จะให้นักเรียนแต่ละชั้นทำความสะอาดทั้งเขตพื้นที่รับผิดชอบ และในชั้นเรียน โดยจะทำการประกวดและมอบเกียรติบัตรให้แก่ครูที่ปรึกษาและนักเรียน
๓.๒.๘ แจ้งงานสารสนเทศของโรงเรียน ซึ่งในส่วนของนางพิมพ์ลฎา นนทะภา            
นายทัศวัฒน์ ซอแก้ว  นางสาววรรณวิมล ปราจันทร์  และนางสาวสุทธิชา ประสิทธิ์กสิกรณ์  จะได้ดำเนินการข้อมูลของครูทุกท่าน เพื่อจัดทำข้อมูลสารสนเทศ และเตรียมความพร้อมในการประเมินการประกันคุณภาพการศึกษาภายใน
๓.๒.๙ การทำความสะอาดห้องนอนเวรของครูชาย ขอความร่วมมือครูเวรชายช่วยกันทำ
ความสะอาดและรักษาความสะอาดเอง และการสูบบุหรี่ในห้องนอนเวร เพราะในโรงเรียนเป็นสถานที่ราชการจะต้องเป็นเขตปลอดบุหรี่ 
๓.๒.๑๐ การทำความสะอาดห้องเครือข่ายผู้ปกครอง ขอความร่วมมือครูที่ปรึกษาของแต่ละ
ห้องที่ต้องรับผิดชอบในการเชิญผู้ปกครองเครือข่ายมายืนเวรห้องโรงเรียน ให้นักเรียนชั้นนั้นมาทำความสะอาดให้เรียบร้อยก่อนที่ผู้ปกครองเครือข่ายจะมา ที่ห้องเครือข่าย
๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	       	๓.๓.๑ การตรวจสอบหลักฐานข้อมูลสิทธิประโยชน์การรักษาค่าพยาบาล(จ่ายตรง) ของ
บุคลากรภาครัฐในทางเว็บไซต์ ซึ่งส่วนที่สามารถแก้ไขข้อมูลเพิ่มเติมหรือเปลี่ยนแปลง ได้แก่ ข้อมูลส่วนที่อยู่เท่านั้น ส่วนข้อมูลอื่นๆที่ไม่ถูกต้องสามารถแก้ไขได้โดยพิมพ์แบบ ๗๑๒๗ หรือมาติดต่อขอแก้ไขข้อมูลเพิ่มเติมหรือเปลี่ยนแปลงที่ห้องฝ่ายงานบริหารบุคคล พร้อมแนบเอกสารให้ครบถ้วน และส่งที่นางสาวรัชนีกร พานชัย โดยมีกำหนดส่งภายในวันที่ ๒๐ กรกฎาคม ๒๕๖๐  
                                	๓.๓.๒ รางวัลการประกวดต่างๆของครูและบุคลากรทางการศึกษา ได้แก่ รางวัลของคุรุสภา รางวัลครูภาษาไทยดีเด่น รางวัลครูผู้สุดุฎี รางวัลครูผู้สอนดีเด่นในการเรียนรู้ รางวัลครูดีปูชนียบุคคล รางวัลโครงการครูดีไม่มีอบายมุข   
๓.๓.๓ การเสนอโครงการหรือกิจกรรมต่างๆ เพื่อขอรับจัดสรรงบประมาณของ
ปีงบประมาณ ๒๕๖๑ สามารถส่งได้ที่ฝ่ายงานแผนและงบประมาณที่นางดาวัลย์ ภูวดล และส่งได้ถึงวันที่ ๑๔ สิงหาคม ๒๕๖๐ โดยมีตัวอย่างกิจกรรมที่สอดคล้องกับแต่ละมาตรฐานครูที่จะจัดโครงการสามารถขอรับได้ที่หัวหน้ามาตรฐานฯ ทั้งนี้ในการเขียนแผนขอให้สอดคล้องกับวิสัยทัศน์ของโรงเรียน และกิจกรรมต้องตอบสนองต่อการประกันคุณภาพภายในของสถานศึกษา และสำหรับกิจกรรมหรือโครงการใดที่ได้รับการประเมินจากครั้งที่แล้วให้นำมาแก้ไข ปรับปรุงตามที่คณะกรรมการได้ให้ข้อเสนอแนะไว้ เพื่อให้กิจกรรมดังกล่าวมีความสมบูรณ์มากยิ่งขึ้น ส่วนกิจกรรมใดที่ได้รับการพิจารณาแล้วก็สามารถดำเนินการได้ โดยขอความร่วมมือครูที่จัดโครงการหรือกิจกรรมยื่นเรื่องก่อนของบประมาณ ภายใน ๒ สัปดาห์ เพื่อความเรียบร้อยในการจัดสรรและตรวจสอบความถูกต้อง
๓.๓.๔ การตรวจสอบข้อมูลการจ่ายเงินค่าบำรุงการศึกษา ค่าจ้างครูชาวต่างชาติ และค่า
ประกันอุบัติเหตุ ขอให้ครูที่ปรึกษาตรวจสอบความถูกต้องให้เรียบร้อย และมีนักเรียนบางกลุ่มประมาณ ๑๕๐ คน ที่ยังไม่ทำประกันอุบัติเหตุ จึงขอความร่วมมือครูที่ปรึกษาแจ้งนักเรียนจำนวนดังกล่าวให้มาทำประกันอุบัติเหตุ โดยให้มาจ่ายที่นายทัศวัฒน์ ซอแก้ว คนละ ๑๗๐ บาท ส่วนค่าบำรุงการศึกษาให้มาจ่ายได้ที่นางสาวเพ็ญนภา โสมประทุม  
๓.๓.๕ โครงการโรงเรียนสุจริต เป็นนโยบายที่ สพฐ. ร่วมมือ ปปช. จัดโครงการนี้ขึ้นมา 
ทั้งนี้โรงเรียนคลองลานวิทยาเป็นโรงเรียนเครือข่ายของโครงการ รุ่นที่ ๒ ซึ่งภายในปี ๒๕๖๐ จะมีการประเมินความโปร่งใสการบริหารงานภาครัฐ และในปี ๒๕๖๑ จะมีการประเมินโรงเรียนสุจริต โดยโครงการดังกล่าวจะมีการจัดกิจกรรมต่างๆ เช่น กิจกรรมค่ายเยาวชน  กิจกรรม ปปช.สพฐ.น้อย กิจกรรม ปปช.สพฐ.ชุมชน  กิจกรรมบริษัทรักงานดีอย่างน้อย ๑ บริษัทในโรงเรียน
          ๓.๔ งานที่เกี่ยวข้องกับกลุ่มงานกิจการนักเรียน
	      	๓.๔.๑ ติดตามงาน แบบสอบถามประชุม แบบประเมินผู้ปกครอง แบบประสานสัมพันธ์
ประชุมผู้ปกครอง รูปเล่มและแฟ้มเอกสารประชุมผู้ปกครอง ยังมี ๖ ชั้นเรียนที่ยังไม่ได้ส่ง ขอความกรุณาครูที่ปรึกษาห้องที่ยังค้างส่ง ให้ส่งที่นายสมานชัย สุทา และการส่งสมุดโฮมรูมขอความร่วมมือครูที่ปรึกษาทุกห้องส่งให้ตรงเวลาทุกๆวันศุกร์
	      ๓.๔.๒ มีผู้ปกครองเครือข่ายแจ้งว่ามีบุคคลภายนอกนัดนักเรียนออกไปนอกโรงเรียน โดยมักจะ
นัดกันไปเจอที่แถวป่ามัน ทั้งนักเรียนหญิงและนักเรียนชาย ดังนั้นฝ่ายกลุ่มงานกิจการนักเรียนจึงได้แจ้งแก่ทางกลุ่มผู้ปกครองจิตอาสาช่วยดูแล และถ้าพบเจอให้แจ้งมาได้ที่นายไพทูลย์ เถาตะมะ ซึ่งสาเหตุของปัญหาหลักคือนักเรียนแอบนำโทรศัพท์มาในโรงเรียน จึงส่งผลทำให้สามารถนัดหมายกันได้ง่าย ดังนั้นจึงขอความร่วมมือครูที่ปรึกษา รวมถึงครูผู้สอนในรายวิชานั้นๆ ให้ช่วยกันดูแลนักเรียน และถ้าพบเจอนักเรียนที่นำโทรศัพท์มาให้พิจารณาการกล่าวตักเตือนลงโทษตามความเหมาะสม หรือสามารถแจ้งกลุ่มงานกิจการนักเรียนได้ทันที
      			๓.๔.๓ กีฬาภายใน ได้มอบหมายให้นางสาวสรัญญา โกสุมา ประสานเรื่องการฝึกซ้อมกีฬาของแต่ละคณะสี โดยให้กำหนดช่วงวันและเวลาในการฝึกซ้อมให้ชัดเจนและแจ้งให้นักเรียนทุกคนทราบ
      ๓.๔.๔ กิจกรรมแห่เทียนเข้าพรรษา ได้ใช้คาบเรียนที่ ๗ – ๘ ในวันศุกร์ที่ ๗ กรกฎาคม ๒๕๖๐ 
โดยมอบหมายให้แต่ละคณะสีจำนวน ๒๐ คน กระจายไปตามวัดต่างๆ ดังนี้ คณะสีโยทะกา วัดมอสังเวียน , คณะสีอินทนิล วัดป่าไพรสณฑ์ , คณะสีจามจุรี วัดเทพนิมิตมงคล , คณะสีราชพฤกษ์ วัดรวงผึ้งพัฒนา  และคณะสีปาริชาติ วัดมอเศรษฐี ซึ่งนักเรียนที่เหลือให้ไปแห่เทียนเข้าพรรษาที่วัดมอสังเวียน
      ๓.๔.๕ ในวันที่ ๗ กรกฎาคม ๒๕๖๐ ของชั่วโมงคาบคุณธรรม จะมีคณะพระสงฆ์จากวัดคลอง
ใหญ่จะมาให้ความรู้เกี่ยวกับธรรมะกับนักเรียนที่โรงเรียน ดังนั้นจึงขอความอนุเคราะห์ครูทุกท่านร่วมกันถวายเงินปัจจัย เพื่อทำบุญร่วมกันในวันเข้าพรรษา

ระเบียบวาระที่ ๔ เรื่องเสนอเพื่อพิจารณา
	  ไม่มีเรื่องที่เสนอเพื่อพิจารณา

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
๕.๑  ติดตามแนวปฏิบัติตามข้อตกลงโรงเรียน เรื่อง ครูที่ปรึกษาไม่ลงมาคุมแถว สืบเนื่องมาจาก
สัปดาห์นี้เริ่มมีผู้ปกครองจิตอาสามาปฏิบัติงาน ดังนั้นจึงขอความร่วมมือให้ครูที่ปรึกษาทุกคนร่วมปฏิบัติกิจกรรมหน้าเสาธงกับนักเรียน เพื่อควบคุมนักเรียนในชั้นให้อยู่ในระเบียบวินัยขณะร่วมกิจกรรมหน้าเสาธง
๕.๒  การเช็คเวลามาเรียนของแต่ละชั้นเรียน พบปัญหาได้บ่อย คือ ครูที่ปรึกษาไม่ค่อยเช็ครายชื่อ
นักเรียนหรือเช็ครายชื่อนักเรียนล่าช้า จึงส่งผลทำให้ไม่สามารถตรวจสอบและติดตาม เพื่อเช็คการเข้าชั้นเรียนของนักเรียนแต่ละห้องได้ 
๕.๓  การโฮมรูมของแต่ละห้องเรียน ขอความร่วมมือให้ครูที่ปรึกษาทุกคนโฮมรูมนักเรียนที่แถวหรือ
บริเวณรอบๆสนาม และกำชับให้นักเรียนทุกคนเดินชิดขวา และวางกระเป๋าให้เป็นระเบียบ เพื่อให้เป็นไปตาม       อัตลักษณ์นักเรียนของโรงเรียนคลองลานวิทยา
		๕.๔  การสูบบุหรี่ภายในสถานศึกษา ให้คณะครูทุกคนปฏิบัติตามพระราชบัญญัติควบคุมเครื่องดื่มแอลกอฮอล์และพระราชบัญญัติคุ้มครองผู้ไม่สูบบุหรี่ เพื่อทำให้โรงเรียนปลอดบุหรี่และเครื่องดื่มแอลกอฮอล์ 
		๕.๕  การทำประกันอุบัติเหตุของนักเรียนเป็นเรื่องที่สำคัญมาก ดังนั้นจึงฝากให้ครูที่ปรึกษาติดตามนักเรียนที่ยังไม่ทำประกันอุบัติเหตุให้ดำเนินการให้เรียบร้อย เพราะเป็นเรื่องที่สำคัญและเป็นประโยชน์แก่นักเรียน  
๕.๖  ในวันที่ ๑๒ กรกฎาคม ๒๕๖๐ เวลา ๑๓.๐๐ – ๑๖.๐๐ น. จะมีตำรวจจราจรจากสถานีตำรวจ
อำเภอคลองลานมาฝึกการจัดการจราจรให้กับนักศึกษาวิชาทหาร ทั้งนี้เพื่อให้นักศึกษาวิชาทหารช่วยดูแลความปลอดภัยแก่นักเรียนในโรงเรียนเวลาช่วงเช้าและช่วงเย็น		

นายสมชาย  กัลยาณธรรม
		ขอใช้งบประมาณกลางซ่อมแซมแป้นบาสเกตบอล เพื่อให้ทันใช้ในกิจกรรมกีฬาสีในเดือนสิงหาคมนี้

นางสาวลำดวน ไชยสอาด		
ชี้แจงการกรอกแบบประเมิน SDQ คำตอบในการตอบมีทั้งหมด ๗๕ ข้อ แบ่งเป็น ๓ ส่วน โดยแบ่งได้
ดังนี้ นักเรียนประเมินตนเองจำนวน ๒๕ ข้อ ผู้ปกครองประเมินนักเรียนจำนวน ๒๕ ข้อ และครูที่ปรึกษาประเมินนักเรียนจำนวน ๒๕ ข้อ โดยมีกำหนดส่งในวันที่ ๒๑ กรกฎาคม ๒๕๖๐ 
		แจ้งครูทุกคนในการทำ ปพ.๕ ทางฝ่ายงานวิชาการได้ตรวจสอบพบข้อผิดพลาดเล็กๆน้อยๆ ได้แก่ เรื่องคำอธิบายตัวชี้วัด การรวมคะแนนแต่ละหน่วย และเรื่องอื่นๆ จึงขอให้ครูทุกคนตรวจสอบ ปรับปรุง และแก้ไขให้ถูกต้อง จากนั้นทางฝ่ายงานวิชาการจะเรียกติดตามดูความก้าวหน้าของงานในครั้งต่อไป 
 
นางสาวฉวีวรรณ ทองบุญตา 
		ขอขอบคุณฝ่ายบริหาร คณะครู และบุคลากรทุกคนที่ให้ความร่วมมือในกิจกรรมวันสุนทรภู่ และจะได้จัดทำเกียรติบัตรการเข้าร่วมกิจกรรมแก่ผู้ที่ร่วมงานทุกคน

นางวันเพ็ญ ศรเลี่ยมทอง 
ในวันที่ ๒๕ กรกฎาคม ๒๕๖๐ จะมีกิจกรรม Big cleaning day พบว่าครูที่ปรึกษาบางคนไม่มี
ห้องเรียนประจำ จึงทำให้นักเรียนบางห้องไม่มีห้องทำความสะอาด ดังนั้นจึงแจ้งครูที่ปรึกษาที่ไม่มีห้องเรียนประจำ แจ้งนักเรียนให้ไปทำความสะอาดในห้องเรียนที่ว่าง แล้วแจ้งกลับมายังคณะกรรมการกิจกรรม Big cleaning day อีกครั้ง ทั้งนี้เพื่อให้นักเรียนทุกคนมีส่วนร่วมในการทำความสะอาด ส่วนเกณฑ์การประเมินจะมอบให้หัวหน้าชั้นแต่ละห้องไปแจ้งแก่สมาชิกให้ห้องต่อไป 

นางสาวสรัญญา โกสุมา   
 	ขอทราบความชัดเจนเรื่องการเก็บเงินค่าดาวเดือนของนักเรียน 
		
นายวินัย สีกิ 
		ชี้แจงเรื่องการเก็บเงินค่าดาวเดือน ดังนี้ การเก็บเงินค่าดาวเดือนของนักเรียนจะถือปฏิบัติตามคู่มือนักเรียนที่แจ้งแนวปฏิบัติไว้ชัดเจนแล้ว ฝ่ายงานกิจการนักเรียนจะเร่งดำเนินการให้เรียบร้อยภายในวันที่ ๗ กรกฎาคม ๒๕๖๐ และจะดำเนินการลงโทษนักเรียนที่ไม่ปฏิบัติตามระเบียบตามกฎระเบียบของโรงเรียนต่อไป 

นายเอกพันธ์ ทิพย์นาวา 
		ขอขอบคุณคณะครูที่เข้าร่วมกิจกรรมเข้าประจำกองลูกเสือวิสามัญ (การประดับแถบสี) 

นายสมชาย วุฒิพันธุ์ 
		ขอความร่วมมือคณะครูและบุคลากรทุกคน เข้าร่วมกิจกรรมปลูกป่า วันที่ ๗ กรกฎาคม ๒๕๖๐     ในเวลา ๘.๓๐ น. 



ปิดประชุมเวลา ๑๗.๓๐ น.

					ลงชื่อ			ผู้บันทึกการประชุม
  			     		   (นางสาวพิมพ์ชนก  ปัญญากา)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                     รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                     ผู้อำนวยการโรงเรียนคลองลานวิทยา












